**Отчет за дейността на НЧ ‘‘ Развитие 1893‘‘ с.Миндя за 2022г.**

**21.01.** - Пресъздаване на обичая **‘‘Бабинден‘‘** съвместно с Клуб на пенсионера и инвалида ‘‘Веселина‘‘ с. Миндя.

**14.02.** - **„Трифон Зарезан”** – „Традиционното зарязване на лозата”: конкурс за най-добро домашно вино. Победителят е тържествено коронован за "Цар Трифон" съвместно с кметство с. Миндя и Клуб на пенсионера и инвалида ‘‘Веселина“

**01.03**. – С ръчно изработени мартенички съвместно с ЦРДМ и пенсионерския клуб бяха закичени жителите и гостите на селото.

**03.03.** – Тържествено беше отбелязан Националният празник на България, с рецитал на деца от ЦРДМ и поднасяне на венци пред трите паметника в селото. Кметът на село Миндя изнесе реч по случай празника. Деца рецитираха стихове.

**8**.**03** Беше отбелязан с поднасяне на цветя на дамите от ПК и на тези, допринесли за живота на НЧ, през годините.

**16.04.** - Лазаровден. Лазаруване на девойките от клуб да съхраним българските традиции, облечени в национални носии под вещото ръководство на г-жа Симеонова, обиколиха домовете доставиха неописуема радост на обитателите им.

В навечерието на Великден се проведе конкурс за децата за ‘‘Най- красиво боядисано яйце ‘‘.Всички деца получиха грамоти, осигурени от НЧ ‘‘Развитие 1893‘‘ .

**24.05.** Окичихме с венец и живи цветя НЧ ‘‘Развитие 1893‘‘. В деня на празника на мегдана с концерт лично г-жа З.Симеонова –ръководител на детската вокална група за народно пеене, поздрави събралите се хора.

**01.06.** По повод международния ден на детето 1.юни, НЧ поздрави децата, които рисуваха на асфалта.

**12.06.** НЧ беше домакин на събитието ‘‘На мегдана,организирано съвместно с БРЦК Сливен и ‘‘Свят на бъдещето В.Търново. Получи се малък празник за селото. Удоволствие за танцьорите от Танцов клуб ‘‘Веселяци‘‘ бе да покажат своята дейност публично, за което получиха и заслужено аплодисментите на гражданите.

В традиция се превърна ежеседмичното излъчване на филм от поредицата **“Лятно** **кино под звездите“** през м. юли и август в двора на НЧ. Установен е контакт и за напред, със София филм фест, които ни предоставят права за публично излъчване.

**16.08.** В традиция се превръщат и проведените за втори път **“Летни семейни игри“** организирани от Аксения Димитрова съвместно с ЦРДМ.

**август** – изложба на местния художник и творец Станимир Габровски

**18.10**. – Поднасяне цветя пред родната къща на писателя Васил Попов по повод 40 г. от смъртта му.

**03.12.** "Кавал Парк" - среща на жителите на с. Миндя с Богдан Дарев -сценарист и продуцент на филма

**27.12.** НЧ ‘‘Развитие 1893‘‘ и ЦРДМ организираха тържество за малките деца. Дядо Коледа пристигна с чувал подаръци, а децата рецитираха и му пяха песнички. Последваха снимки.

През цялата година продължиха репетициите и участията на Танцов клуб „Веселяци“ с ръководител Михаил Станков.

Участие и награда на ТК "Веселяци" в Първи фолклорен фестивал-надиграване „Веселие в Елена“

Участие на ТК "Веселяци" в Национален фолклорен фестивал "С хоро и песен във Водица всяка есен" - с.Водица

Участие и първо място на ТК "Веселяци" в Регионален фолклорен фестивал "С песни край р. Росица" - с.Лесичери

Участие на ТК "Веселяци" в събора на с. Миндя

Участие на ТК "Веселяци" в концерта "Коледна магия" в с. Шемшево

През цялата година продължиха и репетициите на детската вокална група с ръководител Звезделина Симеонова.